
Narva  Linna Arenduse ja Ökonoomika Ameti 
bilansis oleva linnavara kõlbmatuks tunnistamine, 

bilansist mahakandmine ja hävitamine
1. Asjaolud ja menetluse käik
Narva Linna Arenduse ja Ökonoomika Amet taotleb linnavara mahakandmist Narva Linna Arenduse ja Ökonoomika Ameti bilansist. Mahakantavaks linnavaraks on „Narva jõeäärse terviseraja projekt“ mis oli soetatud 2006. aastal. Linnavara bilansiline maksumus on 60 076,96 eurot. 
Narva Linna Arenduse ja Ökonoomika Amet viib käesoleval ajal ellu projekti „Narva linnapiirkonna jalg- ja jalgrattateede võrgustiku rajamine“. Nimetatud projekt näeb ette jalg- ja jalgrattateede ehitamist „Narva linnapiirkonna jalg- ja jalgrattateede võrgustiku projekti“ ning „Narva ja Narva-Jõesuu vahelise jalg- ja jalgrattatee põhiprojekti“ alusel. Terviseraja rajamine „Narva jõeäärse terviseraja projekti“ järgi on seepärast ebatõenäoline ja ei kuulu realiseerimisele.

Eeltoodut arvestades taotleb Narva Linna Arenduse ja Ökonoomika Amet antud linnavara kõlbmatuks tunnistamist ja volituse andmist selle bilansist mahakandmiseks ja hävitamiseks.      

Küsimust arutati Narva Linnavalitsuse linnakomisjoni 14.12.2016. a istungil (protokolli nr 15 punkt 7). Komisjon otsustas rahuldada Narva Linna Arenduse ja Ökonoomika Ameti linnavara bilansist mahakandmise taotlust.

2. Õiguslikud alused
Narva Linnavolikogu 24.08.2006. a määrusega nr 34 kehtestatud „Linnavara kõlbmatuks tunnistamise, mahakandmise ja hävitamise korra“ § 7 lõike 1 kohaselt tunnistatakse linnavara kõlbmatuks, kui linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada.
Tulenevalt korra §14 lõikest 4 Narva Linnavalitsus otsustab vara kõlbamatuks tunnistamist, mahakandmist ja hävitamist, kui linnavara on linnaregistrisse kandmisele mittekuuluv käibevara, mille bilansiline maksumus on üle 1920 eurot. 
3. Otsus
3.1. Tunnistada Narva Linna Arenduse ja Ökonoomika Ameti bilansis olev linnavara „Narva jõeäärse terviseraja projekt“ kõlbmatuks.

3.2. Lubada Narva Linna Arenduse ja Ökonoomika Ametil punktis 3.1 nimetatud linnavara mahakandmist ja hävitamist.

3.3. Kajastada punktis 3.2 nimetatud tehing 2016.majandusaasta aruandes.
4. Rakendussätted
4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul selle korralduse teatavakstegemise päevast arvates.

